9.0 การจัดการ

9.1 ผู้บริหารแผน

  ภายหลังจากวันที่ศาลมีคำสั่งเห็นชอบด้วยกับแผนฟื้นฟูกิจการและแต่งตั้งให้บริษัทฯเป็นผู้บริหารแผนฟื้นฟูกิจการเมื่อวันที่
  9 กุมภาพันธ์ 2544 นั้น ผู้บริหารแผนมีอำนาจในการจัดการทรัพย์สินและกิจการของบริษัทฯ

ขอบเขตอำนาจและหน้าที่ของผู้บริหารแผน

  1.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ใน
  นามของผู้บริหารแผน

  2.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ในนามของบริษัทฯ

  3.
  ดำเนินการบริหารกิจการของบริษัทฯแทนผู้บริหารและผู้ถือหุ้นของบริษัทฯภายใต้กระบวนการฟื้นฟูกิจการ

  4.
  ผู้บริหารแผนจะต้องจัดทำรายงานผลการปฏิบัติงานของบริษัทฯเสนอต่อเจ้าพนักงานพิทักษ์ทรัพย์ทุกๆ
  รอบสามเดือน

9.2 โครงสร้างการจัดการ พิจารณาจากผังองค์กร (ตามเอกสารแนบ 1)

  โครงสร้างการจัดการของบริษัทฯ ซึ่งเป็นผู้บริหารแผนประกอบด้วยคณะกรรมการ 3 ชุด ได้แก่
  คณะกรรมการบริษัทฯ คณะกรรมการบริหาร และคณะกรรมการตรวจสอบ ซึ่งมีรายละเอียด ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  รวมทั้งรายละเอียดเกี่ยวกับกรรมการของบริษัทฯย่อยตามเอกสารแนบ 2)

  1) คณะกรรมการบริษัทฯ ณ วันที่ 31 ธันวาคม 2547

+---------+-------------------------------+----------------------------+
| เลขที่    | ชื่อ – สกุล                      | ตำแหน่ง                     |
+=========+===============================+============================+
| 1       | นายสุนทร หงส์ลดารมภ์             | ป                          |
|         |                               | ระธานกรรมการและกรรมการอิสระ |
+---------+-------------------------------+----------------------------+
| 2       | นายสรร อักษรานุเคราะห์           | รองประธานกรรมการ           |
+---------+-------------------------------+----------------------------+
| 3       | นายประชัย เลี่ยวไพรัตน์            | กรรมการ                    |
+---------+-------------------------------+----------------------------+
| 4       | นายกมล เอี่ยมสกุลรัตน์             | กรรมการ                    |
+---------+-------------------------------+----------------------------+
| 5       | นายประทีป เลี่ยวไพรัตน์            | กรรมการ                    |
+---------+-------------------------------+----------------------------+
| 6       | นายชัยณรงค์ แต้ไพสิฐพงษ์           | กรรมการ                    |
+---------+-------------------------------+----------------------------+
| 7       | ดร.ประมวล เลี่ยวไพรัตน์           | กรรมการ                    |
+---------+-------------------------------+----------------------------+
| 8       | นายวิสิทธิ์ น้อยพันธุ์                | กรรมการอิสระ                |
+---------+-------------------------------+----------------------------+
| 9       | ดร.นราศรี ไววนิชกุล              | กรรมการอิสระ                |
+---------+-------------------------------+----------------------------+
| 10      | นางบุญศรี เลี่ยวไพรัตน์             | กรรมการ                    |
+---------+-------------------------------+----------------------------+
| 11      | นางสาวสุจิตรา เตชะนาวากุล        | กรรมการ                    |
+---------+-------------------------------+----------------------------+
| 12      | ดร.ชวิน เอี่ยมโสภณา              | กรรมการ                    |
+---------+-------------------------------+----------------------------+
| 13      | นายกิตติ วงศ์จริงตรง              | กรรมการ                    |
+---------+-------------------------------+----------------------------+
| 14      | นายประหยัด เลี่ยวไพรัตน์           | กรรมการ                    |
+---------+-------------------------------+----------------------------+

ขอบเขตอำนาจและหน้าที่ของคณะกรรมการบริษัทฯ

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์ (ข้อบังคับ) ด้วยความระมัดระวัง
  เพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

  2. กำกับดูแลคณะกรรมการบริหารให้ดำเนินการตามนโยบายที่กำหนดไว้อย่างมีประสิทธิภาพ

  3. พิจารณาผลการดำเนินงานของบริษัทฯ ทุกไตรมาส

  4. กำหนดเงินปันผลระหว่างกาลให้แก่ผู้ถือหุ้น

  2) คณะกรรมการบริหาร ณ วันที่ 31 ธันวาคม 2547

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          นายประหยัด เลี่ยวไพรัตน์          กรรมการบริหาร

  5          นางบุญศรี เลี่ยวไพรัตน์            กรรมการบริหาร

  6          นายกิตติ วงศ์จริงตรง             กรรมการบริหาร

  7          นางสาวสุจิตรา เตชะนาวากุล       กรรมการบริหาร

  8          ดร.ชวิน เอี่ยมโสภณา             กรรมการบริหาร

  9          นายชัยณรงค์ แต้ไพสิฐพงษ์          กรรมการบริหาร
  ---------- ---------------------------- -------------------------------

  ผู้ทำแผนได้มอบอำนาจให้กรรมการผู้มีอำนาจลงนามแทนบริษัทฯ 9 ท่าน
  เป็นผู้มีอำนาจลงนามแทนบริษัทฯ โดยกรรมการ 2 ใน 9 ท่านนี้ ลงลายมือชื่อร่วมกัน
  และประทับตราสำคัญของบริษัทฯ

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2547

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายสุนทร หงส์ลดารมภ์            ประธานกรรมการตรวจสอบ

  2          นายวิสิทธิ์ น้อยพันธุ์               กรรมการตรวจสอบ

  3          ดร.นราศรี ไววนิชกุล             กรรมการตรวจสอบ
  ---------- ---------------------------- -------------------------------

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

  3. พิจารณาคัดเลือก และเสนอแต่งตั้งผู้สอบบัญชีของบริษัทฯ

  4. ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

  5. ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. ปฏิบัติการอื่นใดตามที่คณะกรรมการของบริษัทฯ มอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2547

  ------- ------------------------ -----------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่ สาย LDPE

  3       ดร.ประมวล เลี่ยวไพรัตน์      กรรมการผู้จัดการใหญ่ สาย LDPE

  4       นายประหยัด เลี่ยวไพรัตน์      กรรมการผู้จัดการใหญ่

  5       Mr. Lin-Hua Su           รองผู้จัดการใหญ่อาวุโสโรงงานปูนซีเมนต์

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          ผู้ช่วยรองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ -----------------------------------------

9.3 การสรรหากรรมการและผู้บริหาร

  คณะกรรมการบริษัทฯ ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัทฯ
  เป็นผู้บริหารแผนฟื้นฟูกิจการของบริษัทฯ เป็นผู้ดำเนินการแต่งตั้งกรรมการและผู้บริหารของบริษัทฯ
  ตลอดระยะการฟื้นฟูกิจการ

ในส่วนของการคัดเลือกกรรมการอิสระ บริษัทฯ มีหลักเกณฑ์ในการพิจารณาคัดเลือก ดังนี้

  1. หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และตามกฎระเบียบของตลาดหลักทรัพย์แห่งประเทศไทย ได้แก่
  จำนวนหุ้นของบริษัทฯที่กรรมการอิสระถือ การไม่มีส่วนร่วมในการบริหารบริษัทฯ
  ไม่มีความสัมพันธ์ทางธุรกิจกับบริษัทฯ ไม่เป็นญาติสนิทกับผู้บริหารและผู้ถือหุ้นใหญ่
  และไม่ได้เป็นบุคคลที่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการและผู้ถือหุ้นรายใหญ่ของบริษัทฯ

  2. มีความรู้ ความสามารถ และประสบการณ์ที่เป็นประโยชน์กับธุรกิจของบริษัทฯ
  เช่นความรู้ด้านวิศวกรรมด้านบัญชีและการเงิน เป็นต้น

  3. มีคุณสมบัติในเรื่องประวัติและชื่อเสียงที่ผ่านมาในทางที่ดี
  ไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง (Duties
  of care) และซื่อสัตย์สุจริต (Duties of loyalty) เพื่อประโยชน์ที่ดีที่สุดของผู้ถือหุ้น
  ผู้มีส่วนได้เสียที่เกี่ยวข้องทุกฝ่าย และของกิจการที่ตนเป็นหรือเคยเป็นผู้บริหาร

9.4 การกำกับดูแลกิจการ (Code of Best Practice)

บริษัทฯ ตระหนักถึงความสำคัญในการกำกับดูแลกิจการที่ดีเสมอมา
แม้ว่าบริษัทฯจะยังอยู่ภายใต้การฟื้นฟูกิจการ
สิทธิทุกอย่างยกเว้นเงินปันผลจึงอยู่ภายใต้บริษัทฯในฐานะเป็นผู้บริหารแผน อย่างไรก็ตาม บริษัทฯ
ยังคงยึดมั่นในนโยบายดำเนินธุรกิจโดยตั้งมั่นอยู่บนจริยธรรม
คำนึงถึงส่วนได้ส่วนเสียของผู้เกี่ยวข้องทุกฝ่ายโดยเฉพาะผู้ถือหุ้น
รวมถึงการสร้างจิตสำนึกในเรื่องการกำกับดูแลกิจการให้กับผู้บริหารและพนักงานอย่างต่อเนื่องมาโดยตลอด

1 ) นโยบายเกี่ยวกับการกำกับดูแลกิจการ

  เนื่องจากปัจจุบันบริษัทฯอยู่ระหว่างการฟื้นฟูกิจการภายใต้กระบวนการของศาลล้มละลายกลาง
  ดังนั้นการบริหารองค์กรจึงเป็นไปตามข้อกำหนดและเงื่อนไขที่ระบุไว้ในแผนฟื้นฟูกิจการและสัญญาหลักในการปรับโครงสร้างหนี้
  อย่างไรก็ตาม บริษัทฯ ก็ได้ให้ความสำคัญเกี่ยวกับการกำกับดูแลกิจการที่ดีโดยมีนโยบายดังนี้

  1. บริษัทฯ มีความมุ่งมั่นที่จะสร้างความเจริญเติบโตที่ยั่งยืนแก่องค์กรในระยะยาว

  2. บริหารกิจการด้วยความรอบคอบและระมัดระวัง มีการบริหารความเสี่ยงที่เหมาะสม

  3. ดูแลมิให้เกิดปัญหาความขัดแย้งทางผลประโยชน์
  มีการควบคุมและตรวจสอบภายในเพื่อความโปร่งใส และเป็นธรรมต่อผู้มีส่วนได้เสียทุกฝ่าย
  ภายใต้กรอบข้อกำหนดของกฎหมายและจริยธรรมทางธุรกิจ โดย บริษัทฯ
  ได้กำหนดนโยบายดังกล่าวให้สอดคล้องกับแนวทางปฏิบัติที่ดีสำหรับกรรมการบริษัทจดทะเบียน
  (Code of best practices) และหลักการกำกับดูแลกิจการที่ดี 15 ข้อ
  ของตลาดหลักทรัพย์แห่งประเทศไทย

4. มีมาตรการการติดตามและการประเมินผล เพื่อการปรับปรุงนโยบายให้เหมาะสมเพื่อให้บริษัทฯ
มีความ เจริญ เติบโตอย่างต่อเนื่องและมั่นคง อันจะนำไปสู่ประโยชน์สูงสุดแก่บริษัทฯ
และผู้ถือหุ้นโดยรวม

2) สิทธิของผู้ถือหุ้น : สิทธิและความเท่าเทียมกัน

  เนื่องจากพระราชบัญญัติล้มละลายได้กำหนดให้สิทธิ (ยกเว้นสิทธิในการได้รับเงินปันผล)
  และหน้าที่ของผู้ถือหุ้นระงับสิ้นลงในระหว่างที่บริษัทฯ อยู่ภายใต้กระบวนการฟื้นฟูกิจการ
  ดังนั้นการดำเนินการตามหน้าที่ของผู้ถือหุ้นจึงหยุดระงับลงชั่วคราว อย่างไรก็ตาม บริษัทฯ
  ยังคงยึดมั่นในการดำเนินธุรกิจโดยคำนึงถึงผลประโยชน์สูงสุดของบริษัทฯ และผู้ถือหุ้นโดยรวม
  รวมทั้งตระหนักถึงสิทธิของผู้ถือหุ้นในการได้รับข้อมูลของบริษัทฯ ที่ถูกต้อง เพียงพอ ทันเวลา
  และเท่าเทียมกัน
  โดยได้ทำการจัดส่งข้อมูลต่างๆตามมาตรฐานและเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งกฎระเบียบของตลาดหลักทรัพย์แห่งประเทศไทย
  อีกทั้งยังได้จัดส่งรายงานประจำปีซึ่งได้แสดงความคืบหน้าในการดำเนินงานของบริษัทฯในรอบปีให้ผู้ถือหุ้นทราบอย่างครบถ้วนและต่อเนื่องมาโดยตลอด
  (รายละเอียดสารจากคณะกรรมการบริษัทแสดงในเอกสารแนบ 3)

3) สิทธิของผู้มีส่วนได้เสีย

  บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่มโดยบริษัทฯมีนโยบายที่จะดูแลการจัดลำดับความสำคัญให้เป็นไปอย่างเหมาะสมและเป็นธรรมแก่ทุกฝ่าย
  ได้แก่ ผู้ถือหุ้น ลูกค้า ผู้บริหาร พนักงาน คู่ค้า คู่แข่ง เจ้าหนี้
  ตลอดจนชุมชนและหน่วยงานอื่นที่เกี่ยวข้อง เนื่องจากบริษัทฯ
  ตระหนักถึงแรงสนับสนุนของผู้มีส่วนได้เสียทุกกลุ่มที่มีส่วนช่วยในการสร้างความสามารถในการแข่งขันและสร้างผลกำไรให้กับบริษัทฯ
  ในระยะยาว

  1. ผู้ถือหุ้น
  เนื่องจากบริษัทฯได้เห็นความสำคัญของผู้ถือหุ้นจึงได้นำเอาแนวคิดเกี่ยวกับการเพิ่มมูลค่าทางเศรษฐศาสตร์
  (Economic Value Added: EVA)
  มาประยุกต์ใช้เป็นหลักในการบริหารจัดการวางแผนธุรกิจและเป็นหลักในการจัดระบบบรรษัทภิบาลภายใน
  (Internal Governance)
  ของบริษัทฯเพื่อเป็นการเพิ่มมูลค่าขององค์กรและเพิ่มผลตอบแทนให้แก่ผู้ถือหุ้นในระยะยาว
  (Enterprise Value and Shareholder Value)

  2. ลูกค้า บริษัทฯ มีนโยบายสร้างความพึงพอใจให้แก่ลูกค้า
  ด้วยนโยบายคุณภาพผลิตภัณฑ์ของบริษัทฯทำให้การผลิตปูนซีเมนต์ของบริษัทฯ
  ได้รับการรับรองมาตรฐานระบบบริหารงานคุณภาพ ISO 9001:2000 จาก Anglo Japanese
  American Registrars (AJA)
  ขณะที่การผลิตเม็ดพลาสติกและคอนกรีตผสมเสร็จของบริษัทฯก็ได้รับการรับรองมาตรฐานระบบบริหารงานคุณภาพ
  ISO 9001:2000 จากสถาบันรับรองมาตรฐานไอเอสโอ (ส.ร.อ.) นอกจากนี้บริษัทฯ
  ยังจัดให้มีการให้ความรู้และบริการต่างๆเกี่ยวกับผลิตภัณฑ์
  ตลอดจนการจัดส่งที่รวดเร็วและมีประสิทธิภาพแก่ลูกค้า

  3. พนักงาน เนื่องจากบริษัทฯ
  ตระหนักดีว่าพนักงานเปรียบเสมือนส่วนหนึ่งของแรงผลักดันสำคัญในทุกก้าวของความสำเร็จขององค์กร
  บริษัทฯ จึงจัดให้มีการฝึกอบรมเพื่อพัฒนาศักยภาพของพนักงานและทีมงานอย่างสม่ำเสมอ
  การให้ผลตอบแทนและสวัสดิการที่เหมาะสม
  รวมทั้งมุ่งเสริมสร้างวัฒนธรรมองค์กรและบรรยากาศที่ดีในการทำงาน
  นอกจากนี้ยังได้ให้ความใส่ใจต่อความปลอดภัยของพนักงานในฐานะผู้ปฏิบัติงาน
  จนได้รับการรับรองมาตรฐานระบบการจัดการอาชีวอนามัยและความปลอดภัย (มอก.18001)
  สำหรับการผลิตปูนซีเมนต์ จาก Anglo Japanese American Registrars (AJA)
  รวมทั้งการผลิตเม็ดพลาสติกและคอนกรีตผสมเสร็จจากสถาบันรับรองมาตรฐานไอเอสโอ
  (ส.ร.อ.)
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  4. คู่ค้าและคู่แข่ง บริษัทฯ
  ดำเนินธุรกิจโดยคำนึงถึงผลประโยชน์ร่วมกันและมีนโยบายทางการค้าที่เป็นธรรมแก่ทั้งคู่ค้าและคู่แข่งของบริษัทฯ

  5. เจ้าหนี้ บริษัทฯ
  ได้ปฎิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับโครงสร้างหนี้อย่างเคร่งครัด
  เพื่อให้บริษัทฯสามารถชำระคืนหนี้ตามสัญญาปรับโครงสร้างหนี้ให้แก่เจ้าหนี้ได้อย่างครบถ้วนและสามารถดำเนินธุรกิจหลักได้อย่างมีประสิทธิภาพ

  6. สังคม บริษัทฯในฐานะเป็นบริษัทของคนไทย
  มีจิตสำนึกและตระหนักถึงความรับผิดชอบต่อประเทศชาติ สังคมและสิ่งแวดล้อมเสมอมา
  ดังจะเห็นได้จากการจัดตั้งมูลนิธิสิ่งแวดล้อมเพื่อชีวิตเพื่อสนับสนุนกิจกรรมที่เป็นสาธารณะประโยชน์ทั้งด้านศาสนา
  การศึกษา และสังคม
  โดยบริษัทหวังที่จะเป็นส่วนหนึ่งในการจรรโลงและสร้างสรรสภาพแวดล้อมที่ดีให้กับทุกชีวิตในสังคม
  นอกจากนี้บริษัทฯ ก็ยังได้ให้ความใส่ใจสิ่งแวดล้อมและชุมชนรอบข้างโรงงาน
  ด้วยความใส่ใจดังกล่าวส่งผลให้การผลิตปูนซีเมนต์และคอนกรีตผสมเสร็จได้รับการรับรองมาตรฐานด้านสิ่งแวดล้อม
  ISO 14001 จาก Anglo Japanese American Registrars (AJA) และ Bureau
  Veritas Quality International (BVQI) ตามลำดับ

4) การประชุมผู้ถือหุ้น

  เนื่องจากบริษัทฯ อยู่ระหว่างกระบวนการฟื้นฟูกิจการตามที่ได้กล่าวในตอนต้น
  จึงไม่มีการเรียกประชุมผู้ถือหุ้น อย่างไรก็ตาม บริษัทฯ
  ก็มีนโยบายบริหารกิจการด้วยความมุ่งมั่นที่จะเสริมสร้างความเจริญเติบโตที่ยั่งยืนแก่องค์กรในระยะยาวโดยคำนึงถึงผลประโยชน์สูงสุดของบริษัทฯ
  และผู้ถือหุ้นโดยรวม

5) ภาวะผู้นำและวิสัยทัศน์

  เนื่องจากบริษัทฯได้รับความเห็นชอบจากศาลล้มละลายกลางให้เป็นผู้บริหารแผนของบริษัทฯ เอง
  คณะกรรมการบริษัทฯจึงมีหน้าที่รับผิดชอบดูแลให้บริษัทฯปฏิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับปรุงโครงสร้างหนี้
  รวมทั้งการกำกับดูแลฝ่ายบริหารให้ดำเนินการตามนโยบายที่กำหนดไว้
  โดยคำนึงถึงผลประโยชน์สูงสุดของบริษัทฯและผู้ถือหุ้นโดยรวม
  ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่าย
  นอกจากนี้ยังได้จัดให้มีกลไกในการกำกับดูแล ติดตาม
  ประเมินผลการปฏิบัติงานของฝ่ายบริหารให้เป็นไปตามเป้าหมายที่กำหนดไว้
  โดยพิจารณาผลการดำเนินงานของบริษัทฯเปรียบเทียบกับเป้าหมายที่วางไว้
  โดยกรรมการบริษัทฯได้ทำหน้าที่ดังกล่าวด้วยความระมัดระวังและซื่อสัตย์สุจริต

6) ความขัดแย้งทางผลประโยชน์และนโยบายการกำกับดูแลการใช้ข้อมูลภายใน

  เนื่องจากบริษัทฯและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์โดยล้วนเป็นการดำเนินธุรกิจปกติ
  ดังนั้นขั้นตอนการอนุมัติการทำรายการระหว่างกัน
  บริษัทฯได้ถือปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งกฎระเบียบของตลาดหลักทรัพย์แห่งประเทศไทย
  นอกจากนี้คณะกรรมการตรวจสอบยังทำหน้าที่เป็นผู้สอบทานการทำรายการระหว่างกันที่สำคัญเพื่อดูแลไม่ให้เกิดความขัดแย้งทางผลประโยชน์อีกด้วย
  บริษัทฯถือเป็นนโยบายสำหรับการทำรายการระหว่างกันโดยจะต้องคำนึงถึงประโยชน์สูงสุดของบริษัทฯและผู้ถือหุ้นโดยรวมและกำหนดให้ขั้นตอนในการอนุมัติธุรกรรมดังกล่าวเป็นไปตามเงื่อนไขการค้าปกติเสมือนคู่ค้าธุรกิจโดยทั่วไปซึ่งต้องพึ่งพาการซื้อขายสินค้าและ/หรือบริการระหว่างกัน
  รายละเอียดของการทำรายการระหว่างกันแสดงในหมายเหตุประกอบงบการเงินสำหรับปี 2547
  ข้อ 5

  เนื่องจากรายการระหว่างกันที่เกิดขึ้นล้วนเป็นรายการที่ดำเนินไปตามธุรกิจปกติ ดังนั้น
  บริษัทฯจึงยังคงมีรายการระหว่างกันที่จะเกิดขึ้นในอนาคตกับบริษัทที่เกี่ยวข้อง
  โดยบริษัทฯยังคงยึดมั่นในความสมเหตุสมผลและคำนึงถึงความเหมาะสมในเงื่อนไขและราคาที่เป็นธรรมเป็นหลัก
  เพื่อไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯตลอดจนผู้มีส่วนได้เสียที่เกี่ยวข้องทุกฝ่าย

นอกจากนี้ บริษัทฯยังมีนโยบายเกี่ยวกับการดูแลการใช้ข้อมูลภายใน ดังนี้

  1. กำหนดให้มีการจัดทำรายงานการถือครองหลักทรัพย์ในบริษัทของกรรมการ และ/หรือ
  ผู้บริหาร และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  2. กำหนดมิให้มีการนำข้อมูลภายในของบริษัทฯ ไปใช้เพื่อประโยชน์ส่วนตน
  โดยได้กำหนดบทลงโทษกรณีมีการฝ่าฝืนกฏระเบียบไว้ในประกาศเรื่องระเบียบวินัยและข้อบังคับพนักงานโดยมีกำหนดโทษสูงสุดถึงขั้นเลิกจ้าง

  นอกจากนี้ตามข้อบังคับของบริษัทฯ
  ได้กำหนดว่ากรรมการต้องแจ้งให้บริษัทฯทราบโดยไม่ชักช้าหากมีส่วน
  ได้เสียในสัญญาที่ทำกับบริษัทฯ หรือถือหุ้น หรือหุ้นกู้ เพิ่มขึ้นหรือลดลงในบริษัทฯหรือบริษัทในเครือ

7) จริยธรรมธุรกิจ

  บริษัทฯมีนโยบายในการดำเนินธุรกิจด้วยความสุจริตและโปร่งใส เป็นไปตามข้อบังคับของบริษัทฯ
  รวมทั้งกฎหมายและประกาศที่เกี่ยวข้อง
  รวมถึงการปฎิบัติตามหลักการกำกับดูแลกิจการที่ดีตามแนวทางของตลาดหลักทรัพย์แห่งประเทศไทยและข้อพึงปฎิบัติที่ดีต่างๆ
  โดยผู้บริหารและพนักงานจะต้องทำงานด้วยความซื่อสัตย์ มีความรับผิดชอบตามหน้าที่
  มีระเบียบวินัย และมีคุณธรรม โดยบริษัทฯ ได้รับมอบประกาศเกียรติคุณและตราสัญลักษณ์ (LOGO)
  ในฐานะผู้ประกอบธุรกิจที่จัดทำฉลากถูกต้องตามโครงการคุ้มครองสิทธิผู้บริโภคจากสำนักงานคณะกรรมการคุ้มครองผู้บริโภค
  เมื่อวันที่ 13 กุมภาพันธ์ 2548

8) การถ่วงดุลของกรรมการที่ไม่เป็นผู้บริหาร

  คณะกรรมการของบริษัทฯ ณ วันที่ 31 ธันวาคม 2547
  ประกอบด้วยกรรมการที่มีประสบการณ์ในหลากหลายสาขาต่างๆ ของธุรกิจ จำนวน 14 ท่าน ดังนี้

1. กรรมการที่เป็นผู้บริหาร จำนวน 4 ท่าน

2. กรรมการที่ไม่เป็นผู้บริหาร จำนวน 7 ท่าน

3. กรรมการที่เป็นอิสระ จำนวน 3 ท่าน

  แม้ว่าจำนวนกรรมการอิสระของบริษัทฯมีไม่ถึง 1 ใน 3 ของจำนวนกรรมการทั้งคณะ
  แต่เนื่องจากโครงสร้างคณะ กรรมการบริษัทฯประกอบด้วยกรรมการที่ไม่ได้เป็นผู้บริหารจำนวน 7
  ท่าน คิดเป็นร้อยละ 50 ของกรรมการทั้งคณะ นอกจากนี้ประธานกรรมการบริษัทฯ
  ก็เป็นกรรมการที่ไม่ได้เป็นผู้บริหารด้วย
  ดังนั้นจึงมั่นใจได้ว่าโครงสร้างกรรมการดังกล่าวได้มีการแบ่งหน้าที่การกำกับดูแลกิจการและการบริหารออกจากกัน
  รวมทั้งมีการถ่วงดุลอย่างเหมาะสมแล้ว

9) การรวมหรือการแยกตำแหน่ง

  ตามโครงสร้างการจัดการของบริษัทฯประธานกรรมการเป็นกรรมการที่เป็นอิสระไม่เป็นบุคคลเดียวกันกับประธานเจ้าหน้าที่บริหาร
  และไม่มีความสัมพันธ์ใดๆกับฝ่ายบริหาร
  เพื่อเป็นการแบ่งแยกหน้าที่ในการกำกับดูแลและการบริหารงานประจำออกจากกัน

10) ค่าตอบแทนของกรรมการและผู้บริหาร

  ค่าตอบแทนของกรรมการบริษัทฯ
  คือเบี้ยประชุมซึ่งได้กำหนดให้อยู่ในเกณฑ์เฉลี่ยเมื่อเทียบกับอุตสาหกรรมเดียว กัน
  และเพียงพอต่อหน้าที่และความรับผิดชอบที่คณะกรรมการได้รับ
  ส่วนผู้บริหารจะได้รับผลตอบแทนเป็นเงินเดือนและโบนัสประจำปี
  โดยการพิจารณาค่าตอบแทนจะเชื่อมโยงกับผลการดำเนินงานของบริษัทฯและผลการปฏิบัติงานของผู้บริหารแต่ละท่าน
  โดยสามารถเทียบเคียงได้กับบริษัทอื่นในอุตสาหกรรมเดียวกัน
  และให้อยู่ในระดับที่เพียงพอในการรักษาและจูงใจผู้บริหารที่มีคุณภาพ โดยมีรายละเอียดดังนี้

  ก. ค่าตอบแทนที่เป็นตัวเงิน

  ในปี 2547 ค่าตอบแทนของกรรมการบริษัทฯ จำนวน 14 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 9,744,000 บาท
  เทียบกับเบี้ยประชุมและโบนัสของกรรมการบริษัทฯ จำนวน 14 ท่าน เป็นจำนวนรวมทั้งสิ้น
  9,385,000 บาท ในปี 2546 ที่ผ่านมา โดยมีรายละเอียดในปี 2547 ดังนี้

+-----+---------------------+------------------+----------+----------+
| เ   | ชื่อ – สกุล            | ตำแหน่ง           | เบี้ยประชุม | โบนัส     |
| ลขที่ |                     |                  |          |          |
+=====+=====================+==================+==========+==========+
| 1   | นายสุนทร หงส์ลดารมภ์   | ประธานกรรมก      | 576,000  | 120,000  |
|     |                     | ารและกรรมการอิสระ |          |          |
+-----+---------------------+------------------+----------+----------+
| 2   | นายสรร อักษรานุเคราะห์ | รองประธานกรรมการ | 576,000  | 120,000  |
+-----+---------------------+------------------+----------+----------+
| 3   | นายประชัย เลี่ยวไพรัตน์  | กรรมการ          | 576,000  | 120,000  |
+-----+---------------------+------------------+----------+----------+
| 4   | นายกมล เอี่ยมสกุลรัตน์   | กรรมการ          | 576,000  | 120,000  |
+-----+---------------------+------------------+----------+----------+
| 5   | นายประทีป เลี่ยวไพรัตน์  | กรรมการ          | 576,000  | 120,000  |
+-----+---------------------+------------------+----------+----------+
| 6   | นายชัยณรงค์ แต้ไพสิฐพงษ์ | กรรมการ          | 576,000  | 120,000  |
+-----+---------------------+------------------+----------+----------+
| 7   | ดร.ประมวล เลี่ยวไพรัตน์ | กรรมการ          | 576,000  | 120,000  |
+-----+---------------------+------------------+----------+----------+
| 8   | นายวิสิทธิ์ น้อยพันธุ์      | กรรมการอิสระ      | 576,000  | 120,000  |
+-----+---------------------+------------------+----------+----------+
| 9   | ดร.นราศรี ไววนิชกุล    | กรรมการอิสระ      | 576,000  | 120,000  |
+-----+---------------------+------------------+----------+----------+
| 10  | นางบุญศรี เลี่ยวไพรัตน์   | กรรมการ          | 576,000  | 120,000  |
+-----+---------------------+------------------+----------+----------+
| 11  | นางสาวสุจิตรา         | กรรมการ          | 576,000  | 120,000  |
|     | เตชะนาวากุล          |                  |          |          |
+-----+---------------------+------------------+----------+----------+
| 12  | ดร.ชวิน เอี่ยมโสภณา    | กรรมการ          | 576,000  | 120,000  |
+-----+---------------------+------------------+----------+----------+
| 13  | นายกิตติ วงศ์จริงตรง    | กรรมการ          | 576,000  | 120,000  |
+-----+---------------------+------------------+----------+----------+
| 14  | น                   | กรรมการ          | 576,000  | 120,000  |
|     | ายประหยัด เลี่ยวไพรัตน์  |                  |          |          |
+-----+---------------------+------------------+----------+----------+
|     | รวม                 |                  | 8        | 1        |
|     |                     |                  | ,064,000 | ,680,000 |
+-----+---------------------+------------------+----------+----------+

  ค่าตอบแทนของกรรมการบริหารและผู้บริหารของบริษัทฯ จำนวนรวม 6
  ท่านที่ได้รับในรูปของเงินเดือนและโบนัสในปี 2547 เป็นจำนวนรวมทั้งสิ้น 99,742,000 บาท
  เทียบกับจำนวนค่าตอบแทนของกรรมการบริหารและผู้บริหารจำนวน 8 ท่าน เป็นจำนวนรวมทั้งสิ้น
  115,388,500 บาท ในปี 2546 ที่ผ่านมา

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัทฯ
  และไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

  ข. ค่าตอบแทนอื่น

  บริษัทฯ จัดให้มีรถประจำตำแหน่งแก่ผู้บริหารของบริษัทฯ

11) การประชุมคณะกรรมการ

  บริษัทฯได้จัดให้มีการประชุมคณะกรรมการของผู้บริหารแผนอย่างสม่ำเสมอ
  โดยเฉลี่ยอย่างน้อยเดือนละ 1 ครั้ง
  โดยการประชุมผู้บริหารแผนแต่ละครั้งจะปฏิบัติตามพระราชบัญญัติบริษัทมหาชนจำกัด
  เรื่องการประชุมคณะกรรมการอย่างถูกต้อง โดยในปี 2547 มีการประชุมคณะกรรมการบริษัทฯ
  ทั้งสิ้น 14 ครั้งและมีการประชุมคณะกรรมการตรวจสอบทั้งสิ้น 7 ครั้ง
  โดยมีรายละเอียดจำนวนครั้งการเข้าร่วมประชุมของคณะกรรมการบริษัทฯ
  และคณะกรรมการตรวจสอบ ดังนี้

+--------------------------------+------------------+------------------+
| รายชื่อ                          | คณะกรรมการบริษัท   | ค                |
|                                |                  | ณะกรรมการตรวจสอบ |
+================================+==================+==================+
| 1. นายสุนทร หงส์ลดารมภ์           | 2                | 5                |
+--------------------------------+------------------+------------------+
| 2. นายสรร อักษรานุเคราะห์         | 11               | -                |
+--------------------------------+------------------+------------------+
| 3. นายกมล เอี่ยมสกุลรัตน์           | 12               | -                |
+--------------------------------+------------------+------------------+
| 4. นายประชัย เลี่ยวไพรัตน์          | 13               | -                |
+--------------------------------+------------------+------------------+
| 5. นายชัยณรงค์ แต้ไพสิฐพงษ์         | 14               | -                |
+--------------------------------+------------------+------------------+
| 6. นายกิตติ วงศ์จริงตรง            | 9                | -                |
+--------------------------------+------------------+------------------+
| 7. นายประทีป เลี่ยวไพรัตน์          | 11               | -                |
+--------------------------------+------------------+------------------+
| 8. ดร.ประมวล เลี่ยวไพรัตน์         | 12               | -                |
+--------------------------------+------------------+------------------+
| 9. นายประหยัด เลี่ยวไพรัตน์         | 13               | -                |
+--------------------------------+------------------+------------------+
| 10. ดร.ชวิน เอี่ยมโสภณา           | 13               | -                |
+--------------------------------+------------------+------------------+
| 11. นายวิสิทธิ์ น้อยพันธุ์             | 14               | 7                |
+--------------------------------+------------------+------------------+
| 12. นางบุญศรี เลี่ยวไพรัตน์          | 10               | -                |
+--------------------------------+------------------+------------------+
| 13. นางสาวสุจิตรา เตชะนาวากุล     | 14               | -                |
+--------------------------------+------------------+------------------+
| 14. ดร.นราศรี ไววนิชกุล           | 14               | 7                |
+--------------------------------+------------------+------------------+

12) คณะอนุกรรมการ

  ในส่วนของคณะอนุกรรมการนั้น บริษัทฯมีคณะกรรมการตรวจสอบประกอบด้วยกรรมการอิสระ 3
  ท่าน
  รายละเอียดขอบเขตอำนาจและหน้าที่ของคณะกรรมการตรวจสอบแสดงเพิ่มเติมในหัวข้อการจัดการ

  ในส่วนของการสรรหาและการกำหนดค่าตอบแทนของกรรมการและผู้บริหารนั้น คณะกรรมการ
  บริษัทฯ ณ วันที่ 9 กุมภาพันธ์ 2544
  ซึ่งเป็นวันที่ศาลมีคำสั่งแต่งตั้งให้บริษัทฯเป็นผู้บริหารแผนฟื้นฟูกิจการของบริษัทฯเป็นผู้ดำเนินการแต่งตั้งและกำหนดค่าตอบแทนให้แก่กรรมการและผู้บริหารของบริษัทฯตลอดระยะการฟื้นฟูกิจการ

13) ระบบการควบคุมภายใน การตรวจสอบภายใน และการบริหารความเสี่ยง

  บริษัทฯ (รวมถึงบริษัทในเครือ) ให้ความสำคัญกับการจัดให้มีระบบการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น
  ช่วยในการค้นพบข้อผิดพลาดลดความเสี่ยงทางธุรกิจ
  ช่วยให้งบการเงินและรายงานถูกต้องเชื่อถือได้
  ทั้งยังช่วยปกป้องคุ้มครองทรัพย์สินของบริษัทฯและเงินลงทุนของผู้ถือหุ้น
  โดยจัดให้มีหน่วยงานตรวจสอบภายในเพื่อตรวจสอบและติดตามการปฏิบัติงานของบริษัทฯให้มีประสิทธิภาพและประสิทธิผลภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระ สามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถทราบถึงปัญหาหรือข้อบกพร่องในการปฏิบัติงานได้อย่างทันกาลเพื่อนำมาเป็นข้อมูลในการกำหนดมาตรการป้องกันทรัพย์สินของบริษัทฯและเงินลงทุนของผู้ถือหุ้นรวมถึงการแสวงหาประโยชน์โดยมิชอบจากบริษัทฯ
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทฯ
  นอกจากนี้ยังได้จัดให้มีคณะกรรมการตรวจสอบขึ้นเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้องและเรื่องที่มีความสำคัญอื่นๆ

  ในการประชุมคณะกรรมการบริษัทฯ ครั้งที่ 1/2548 เมื่อวันที่ 26 มกราคม 2548
  โดยมีคณะกรรมการตรวจสอบและกรรมการอิสระเข้าร่วมประชุมด้วย คณะกรรมการบริษัทฯ
  ได้พิจารณาประเมินระบบการควบคุมภายในของบริษัทฯ 5 องค์ประกอบ
  ในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม

  ผลการประเมินสรุปได้ว่า ระบบการควบคุมภายในทั้ง 5
  องค์ประกอบของบริษัทฯมีความเพียงพอและ เหมาะสม
  มีการบริหารความเสี่ยงที่สำคัญอย่างเป็นระบบ ไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทฯมีการบริหารงานอย่างมีประสิทธิภาพและประสิทธิผล
  นอกจากนี้ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าว ไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯ ตลอดจนผู้มีส่วนได้เสียที่เกี่ยวข้องทุกฝ่าย
  (รายละเอียดแสดงในรายงานของคณะกรรมการตรวจสอบ ตามเอกสารแนบ 4)

14) รายงานของคณะกรรมการ

  คณะกรรมการบริษัทฯ
  มีภาระหน้าที่และความรับผิดชอบในฐานะของบริษัทจดทะเบียนในการจัดทำงบการเงินและงบการเงินรวมของบริษัทฯและบริษัทย่อย
  โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  (รายละเอียดแสดงในรายงานความรับผิดชอบของคณะกรรมการต่อรายงานทางการเงิน
  ดูเอกสารแนบ 5)

15) ความสัมพันธ์กับผู้ลงทุน

  บริษัทฯให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส ทั่วถึง และทันเวลา
  โดยได้เปิดเผยและจัดส่งข้อมูลผ่านช่องทางและสื่อการเผยแพร่ข้อมูลต่างๆของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
  และยังมีการเปิดเผยข้อมูลผ่าน Website ของบริษัทฯ (www.tpipolene.com)
  อีกทางหนึ่งด้วย เพื่อให้นักลงทุน ผู้ถือหุ้น นักวิเคราะห์
  และผู้สนใจทั่วไปสามารถศึกษาข้อมูลของบริษัทฯได้ตลอดเวลา นอกจากนี้บริษัทฯ
  ยังได้จัดประชุมแถลงข้อมูลผลการดำเนินงานในแต่ละไตรมาส
  โดยมีผู้บริหารระดับสูงเข้าร่วมประชุมชี้แจง และเปิดโอกาสให้ผู้สนใจซักถามข้อมูลต่างๆ

  เนื่องจากบริษัทฯเป็นผู้ผลิตปูนซีเมนต์รายใหญ่อันดับ 3
  ของประเทศและยังอยู่ภายใต้แผนฟื้นฟูกิจการ
  จึงมีนักลงทุนทั่วไปให้ความสนใจข้อมูลเกี่ยวกับบริษัทฯ เป็นจำนวนมาก
  บริษัทฯได้เห็นความสำคัญในการจัดตั้งทีมงานนักลงทุนสัมพันธ์ (Investor Relations)
  ซึ่งประกอบด้วย
  ผู้บริหารระดับสูงและเจ้าหน้าที่ฝ่ายบริหารการเงินทำหน้าที่ในการประสานงานเพื่อให้ข้อมูลที่เผยแพร่ออกสู่สาธารณชนมีความถูกต้อง
  ครบถ้วน โปร่งใส ทั่วถึง และทันเวลา

9.5 บุคลากร

  ณ วันที่ 31 ธันวาคม 2547 บริษัทฯ มีพนักงานในธุรกิจสายซีเมนต์จำนวนทั้งสิ้น 3,940 คน
  และมีพนักงานในธุรกิจเม็ดพลาสติกจำนวน 84 คน พิจารณาจากผังองค์กร (ตามเอกสารแนบ 1)
  และ ณ วันที่ 31 ธันวาคม 2547 บริษัทฯ มีผู้บริหารทั้งสิ้น 46 คน

  ในปี 2547 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัทฯ) เป็นจำนวนทั้งสิ้น 1,116,383,478 ล้านบาท

บริษัทเชื่อมั่นว่าพนักงานทุกระดับคือทรัพยากรอันมีค่าและมีบทบาทต่อความสำเร็จขององค์กร บริษัทจึงได้จัดให้มีการส่งเสริมพัฒนาศักยภาพพนักงานทุกระดับให้มีความรู้ ความเข้าใจ และทักษะในการปฏิบัติงานอย่างต่อเนื่อง โดยมีหลักสูตรอบรมทั้งภายในและส่งไปอบรมภายนอก โดยเน้นการพัฒนาทักษะและความสามารถของพนักงาน นอกจากนี้บริษัทยังให้ความสำคัญกับระบบการคัดเลือกและค่าตอบแทน ตลอดจนระบบสวัสดิการเพื่อสร้างขวัญและกำลังใจ ตลอดจนสร้างแรงจูงใจและความทุ่มเทในการทำงานเพิ่มขึ้น โดยได้จัดให้มีการให้ความช่วยเหลือในด้านทุนการศึกษาให้กับบุตรพนักงานในรูปของทุนสงเคราะห์บุตรและทุนเรียนดี

ทั้งนี้บริษัทฯ มีนโยบายในการพัฒนาประสิทธิภาพของพนักงานทุกระดับให้มีความรู้ ความเข้าใจและมีทักษะในการปฏิบัติงานอย่างต่อเนื่อง โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้ 

ส่วนสำนักงานใหญ่

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านบริหาร เช่น การปฐมนิเทศพนักงานใหม่, กิจกรรม Walk Rally,
การเป็นหัวหน้างานที่มีประสิทธิภาพ, Work Shop การบริหาร,
รวมพลังระดมสมอง(สำหรับผู้บริหาร), การบริหารเวลา,
การบริหารการเปลี่ยนแปลงในองค์กรแบบบูรณาการ, จิตวิทยาการทำงานและจิตสำนึกรักองค์กร,
การสร้างคุณค่าและพัฒนาตนเอง, กิจกรรม 5 ส.กับการปรับปรุงคุณภาพในองค์กร เป็นต้น

1.2 หลักสูตรด้านระบบคุณภาพ ISO 9000 เช่น จิตสำนึกด้านคุณภาพในระบบ ISO 9000
การแก้ไขและป้องกันตามข้อกำหนด ISO 9000, กรทำความเข้าใจข้อกำหนด ISO 9000 เป็นต้น

1.3 หลักสูตรพิเศษ (ตามนโยบายจากผู้บริหารระดับสูงหรือตามสภาพการณ์ความจำเป็นเร่งด่วน)
เช่น ความรู้เกี่ยวกับผลิตภัณฑ์, การสำรวจและวัดความพึงพอใจของลูกค้า เป็นต้น

1.4 หลักสูตรด้านความปลอดภัย เช่น เจ้าหน้าที่ความปลอดภัยในการทำงานระดับหัวหน้างาน

2. การฝึกอบรมความรู้ในงาน (OJT : On the job Training)
โดยมีการฝึกอบรมให้พนักงานระดับปฏิบัติการอย่าง น้อยปีละ 1 ครั้ง

3. การฝึกอบรมภายนอก (External Training) บริษัทฯ
ให้ความสำคัญและส่งเสริมความรู้ในการทำงานโดยการส่ง
พนักงานไปเข้ารับการอบรมหรือสัมมนาหลักสูตรต่างๆ กับสถาบันจัดการอบรมภายนอกอย่างสม่ำเสมอ

4. โครงการด้านจริยธรรม

4.1 โครงการแสดงธรรมทุกวันอาทิตย์สุดท้ายของทุกเดือน โดยหลวงปู่พุทธอิสสระ

  4.2 โครงการบรรพชาสามเณรบุตร-หลานของพนักงานภาคฤดูร้อนระหว่าง 24 มีนาคม – 25
  เมษายน 2547

4.3 โครงการค่ายกุลธิดารักษาวัฒนธรรมไทยระหว่าง 30 เมษายน – 5 พฤษภาคม 2547

  4.4 โครงการอุปสมบทเพื่อถวายเป็นพระราชกุศลเฉลิมพระเกียรติ 72 พรรษามหาราชินี
  ระหว่าง 5-19 มิถุนายน 2547

ส่วนโรงงานสระบุรี

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

  1.1 หลักสูตรด้านบริหารการจัดการทั่วไป

  1.2 หลักสูตรด้านระบบคุณภาพ ISO 9002, ISO 14001, TIS 18001

  1.3 หลักสูตรด้านเทคนิค / การผลิต / การซ่อมบำรุง

2. การฝึกอบรมภายนอก (External Training)

3. การฝึกอบรมความรู้ในงาน (OJT : On the job Training)

  ขณะเดียวกัน บริษัทฯ
  ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน
  เป็นประจำทุกปีอย่างสม่ำเสมอ ดังนี้

  - ด้านคุณภาพชีวิต เช่น อบรม “การเป็นคนดีของครอบครัวและการเป็นพนักงานที่ดีของบริษัท”

  - ด้านจริยธรรม เช่น อบรมธรรมะและปฎิบัติธรรม 3 รุ่น ณ วัดเขาวง อ.พระพุทธบาท สระบุรี
  ถวายพระกฐิน และทอดผ้าป่าประจำปี ณ วัดบ้านหินลับ จ.สระบุรี

  - กิจกรรมด้านเพิ่มผลผลิต เช่น 5ส / TQM / QCC / การประหยัดพลังงาน
  กิจกรรมส่งเสริมความปลอดภัย ในการทำงานและอาชีวอนามัย
  กิจกรรมด้านสิ่งแวดล้อมที่สอดคล้องและเกี่ยวข้องกับระบบ ISO 14001, TIS 18001

  ทั้งนี้ ในระยะ 3 ปีที่ผ่านมา บริษัทฯ
  ไม่มีการเปลี่ยนแปลงจำนวนพนักงานอย่างมีนัยสำคัญตามโครงการ Mortar Plant III
  เพิ่มขึ้นจำนวน 121 คน และไม่มีข้อพิพาทด้านแรงงานที่สำคัญ

+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+
|                                          |              |           |
+------------------------------------------+--------------+-----------+